Dobrý veče.
Je požehnaním pracovať v Harlem Children's Zone,
organizácii vedenej Afroameričanmi, ktorá je priekopníkom v oblasti
komplexných lokalitných služieb od kolísky po kariéru.
A to slovo „komplexný“ je veľmi kľúčové v tom, čo robíme.
Väčšina intervencií sa zameriava na jeden kúsok
komplikovanej, obrovskej skladačky.
Ale to nestačí na jej vyriešenie.
Vzdelanie sa nerieši bez pochopenia domáceho kontextu
alebo domáceho prostredia mladého žiaka.
Alebo širšieho kontextu zdravia, výživy alebo trestnej spravodlivosti.
Jednotkou zmeny pre nás nie je jednotlivé dieťa,
je ňou celé susedstvo.
Musíte robiť viacero vecí súčasne.
A máme 20 rokov dát ako dôkaz, že to funguje.
Máme 7 000 absolventov našej detskej univerzity,
v školách sme zmenšili medzeru medzi úspechmi čiernych a bielych.
V našich zdravotných programoch sme zredukovali stupeň obezity
a máme na škole zapísaných takmer 1 000 študentov.
Splietame sieť služieb takú hustú,
že nik neprepadne cez jej medzery.
A inšpirovali sme globálnych odborníkov.
Máme viac ako 500 komunít v USA
a vyše 70 krajín nás navštevuje, aby sa zoznámili s naším modelom.
Viete, problémy planéty a problémy sveta
nie sú úhľadne uložené do vedier.
Preto riešenia musia byť komplexné,
musia byť holistické.
A dnes sme uprostred globálnej pandémie.
COVID-19 nám odhalil, čo sme vždy vedeli, že je pravda.
Tí najchudobnejší medzi nami platia najvyššiu cenu,
a to svojimi životmi a živobytím.
A to sa odohráva denne v afroamerickej komunite,
kde je 3,6-krát pravdepodobnejšie, že zomrieme na COVID,
ako naše biele náprotivky.
Vidíme tie zdravotné disproporcie v oblasti New Yorku,
epicentre nášho národa.
Čo navyše znásobuje impakt týchto zdravotných rozdielov,
je výrazná ekonomická devastácia,
kde 1 zo 4 našich rodín v Harleme
hlási neistotu stravy
a 57 % hlási stratu príjmu alebo zamestnania.
Ale, aby ste lepšie rozumeli práci Harlem Children's Zone,
chcem sa s Vami podeliť o príbeh o druhákovi menom Sean.
Sean je krásny čierny chlapec,
ktorého úsmev by rozžiaril akúkoľvek miestnosť.
A keď sa v marci začala karanténa,
všimli sme si, že Sean nenavštevoval virtuálnu školu.
Preskúmali sme to
a zistili sme, že Seanova mama bola hospitalizovaná pre COVID.
Takže on bol doma so starou mamou a malým súrodencom,
ktorí predstavovali jeho jediný funkčný podporný systém,
keďže Seanov otec je vo väzení.
Starká zápasila s ťažkosťami.
Doma nebolo veľa jedla,
obmedzené množstvo plienok
a Sean dokonca nemal ani počítač.
Keď mamu pustili z nemocnice,
ich ťažkosti sa prehĺbili,
pretože viac nemohli zostať so starkou
pre jej už skorší zdravotný stav.
Tak Sean, jeho malý súrodenec a mama museli ísť do útulku.
Seanov príbeh nie je v Harlem Children's Zone atypický.
Vieme, že Sean a milióny ako on po celej krajine
si zaslúžia mať všetko, čo môže svet ponúknuť,
bez nerovnosti, ktorá ich okráda o túto príležitosť.
Celý výsledok rasizmu
a historického a systémového nedostatočného financovania
sú dnes zúročené ochorením COVID-19.
Náš komplexný model
unikátne stavia Harlem Children's Zone do boja s chorobou COVID.
Úspech, ktorý máme na území Harlemu,
ho robí nevyhnutným
a je našom zodpovednosťou zdieľať, čo vieme, že funguje
s našou krajinou.
Prepracovali sme komplexnú pomoc a podporu COVID-19
pre našu komunitu,
ktorá vznikla v našej komunite,
zameranú na 5 primárnych oblastí potrieb,
ktorá už zabezpečuje rodiny, ako tá Seanova.
Sú nasledovné.
Prvou sú mimoriadne pomocné fondy.
Vieme, že naše rodiny práve teraz potrebujú v rukách hotovosť.
Druhou je ochrana našich najzraniteľnejších.
Vieme, že naše rodiny potrebujú prístup k základným tovarom a informáciám.
Ide o jedlo, rúška,
o usporiadaný zoznam zdrojov a kampane verejného zdravia.
Po tretie, premostenie digitálneho rozdelenia.
Veríme, že internet je základným právom.
Takže musíme zaistiť, aby naše rodiny mali pripojenie
a tiež, aby všetky deti školského veku v domácnosti
mali dobré výukové zariadenia.
Štyri, nulová strata vzdelávania.
Vieme, že generácii študentov hrozí,
že prídu o celý rok vzdelania.
Musíme zabezpečiť, že poskytujeme vysokokvalitné virtuálne postupy,
navyše k bezpečnému návratu, ktorý je plánovaný k návratu do škôl.
A po piate, zmierňovanie krízy mentálneho zdravia.
Generácia je ohrozená posttraumatickou poruchou
pre masívne množstvá toxického stresu.
Treba zaistiť, aby rodiny mali prístup k telezdravotníctvu
a inej virtuálnej podpore.
Máme šesť úžasných partnerov v šiestich mestách v USA,
ktorí si osvojujú náš model pre ich vlastný kontext v ich komunite.
Sú nimi Oakland, Minneapolis,
Chicago, Detroit, Newark a Atlanta.
Okrem týchto partnerov máme troch národných,
ktorí budú zdieľať náš model a stratégie vo svojich sieťach
ako prídavok k umocneniu nášho vplyvu prostredníctvom politickej podpory.
Budeme mať vplyv na troch úrovniach.
Individuálny dosah na pôde Harlemu,
v rámci množstva výsledkov vo vzdelávaní, v zdraví a v ekonomike,
dosahujúci 30 000 ľudí.
Je tu dopad na komunitnej úrovni v šiestich mestách,
opakujem, cez našich skvelých partnerov,
ktorý dosiahne ďalších 70 000 ľudí.
A potom národný dopad,
nie len cez presadzovanie politiky,
ale cez budovanie kapacity v mierke.
Naša odpoveď na COVID-19,
zúfalstvo a nerovnosť, ktoré trápia naše komunity,
je cielenie na susedstvá komplexnými službami.
My sme rozhodne nestratili nádej.
A pozývame vás pridať sa k nám do predných línií tejto vojny.
Ďakujem.